[{"text_idx": "#000001", "text": "\u0110o\u0323\u0302i ngu\u0303 cu\u0309a chu\u0301ng to\u0302i"}, {"text_idx": "#000002", "text": "Su\u031b\u0323 kie\u0323\u0302n sa\u0306\u0301p die\u0302\u0303n ra"}, {"text_idx": "#000004", "text": "Centra Reto estas la c\u0302efa sistemo de TEJO por interna kunlaboro kaj g\u0302i estis lanc\u0302ita komence de la nova jaro 2019. La adreso de la retejo estas "}, {"text_idx": "#000005", "text": "La sistemo estas publike alirebla de c\u0302iuj interesitoj pri la agado de TEJO, sed pluraj funkcioj estas nur alireblaj al aktivuloj de TEJO. Ni faris kelkajn demandojn pri la Centra Reto al la kreinto de la projekto, la TEJO-volontulo Mia Nordentoft."}, {"text_idx": "#000006", "text": "Saluton Mia kaj gratulojn pro la granda laboro, kiun vi faris! C\u0302u vi povas rakonti iomete kiel la Centra Reto rekte helpas la agadon de TEJO? Kiuj funkcioj estas disponeblaj ekde nun?La c\u0302efaj funkcioj g\u0302uste nun estas du. Unue, la superrigardo de aktivuloj de TEJO kaj iliaj kontaktinformoj. Tio estas io kio antau\u0306e kau\u0306zis grandajn problemojn por novuloj en TEJO. Mi bone memoras kiom malfacile por mi estis, kiam iu simple priparolis iun homon, ofte per karesnomo, kaj konsilis al mi kontakti tiun homon kvankam mi ec\u0302 ne sciis kion tiu homo faras au\u0306 kiel kontakti rin. Tiun problemon mi esperas plene solvi per la aktivula galerio kiu ebligas al iu ajn interesito serc\u0302i tra la aktivuloj de TEJO, ec\u0302 per karesnomoj, kaj tuj trovi informojn pri: kion tiu homo faras en TEJO kaj kiel kontakti rin."}, {"text_idx": "#000007", "text": "Kaj due, la nova cirkulersistemo! TEJO provizas al siaj aktivuloj kaj c\u0302iuj interesitoj c\u0302iumonate raporton pri la agado de siaj aktivuloj per la tielnomataj cirkuleroj. Antau\u0306e oni faris tion per retpos\u0302to + Trello + permana kunmeto fare de la G\u0302enerala Sekretario. Tio postulis vere multege de tempo kaj laboro flanke de la G\u0302enerala Sekretario kiu povas esti uzata multe pli bone. Kaj la rezulto c\u0302iuokaze vere ne estis alloga. Kiam mi legas raporton pri la aktivado de TEJO, junulara organizo, mi ne atendas tedan PDF-on sen superrigardo. Pro tio la nova cirkulersistemo havas belajn statistikaj\u0302ojn kaj la eblo vidi nur tiujn kontribuojn kiuj interesas vin. Tio estas lau\u0306 mi multe pli alirebla solvo, kaj espereble tio instigos al pli da komitatanoj kontribui al la cirkuleroj, kaj ec\u0302 pli grave: al pli da aktivuloj de TEJO legi la cirkulerojn kaj informig\u0302i pri la agado de TEJO!Sed ec\u0302 malantau\u0306 tiu fasono estas granda arh\u0302itekturo de permes- kaj alirsistemo, kiu faciligas aldonon de novaj funkcioj. Vere, la plej grava parto de Centra Reto estas g\u0302uste la parto \u201cCentra\u201d. Tio, ke ni nun havas unu sistemon kun unu ensaluto por c\u0302iuj aktivuloj de TEJO permesas al ni pensi per grandaj literoj kaj facile kunigi la plej gravajn kunlaborilojn de nia organizo."}, {"text_idx": "#000008", "text": "Kiom da aktivuloj nuntempe uzas g\u0302in? Nuntempe estas proksimume 50 profiloj en Centra Reto, sed certe estas multe pli da homoj kiuj uzas g\u0302in sen konto. La sistemo estas libere alirebla de iu ajn, kiu interesig\u0302as pri la agado de TEJO, sed nur komitatanoj, komisiitoj, estraranoj ktp. havas konton, do pro tio estas nur proksimume 50 g\u0302uste nun."}, {"text_idx": "#000009", "text": "C\u0302u vi povas priskribi per simplaj vortoj, kiel vi programis la Centran Reton?Nu, tre mallonge mi povas klarigi, ke g\u0302i estas farita per NodeJS. Se vi ne scias kio tio estas, vers\u0302ajne ne gravas por vi \ud83d\ude42"}, {"text_idx": "#000010", "text": "Kiuj funkcioj estas planitaj g\u0302is la fino de via volontulado?Plej gravaj ontaj funkcioj estas nova voc\u0302donsistemo por la komitato kaj la estraro; arkivo de gravaj dokumentoj kaj komitataj decidoj, prefere kun eblo vidi la s\u0302ang\u0302ojn inter la revizioj de ekz. reglamentoj; superrigardo pri eksteraj iloj (ekz. , , ktp.)C\u0302iam eblas vidi g\u0302isdatan liston de miaj planoj c\u0302e g\u0302ia kunlaboriga retejo: "}, {"text_idx": "#000011", "text": "Kiel vi kreis g\u0302ian dezajnon?Mi devas konfesi, ke mi absolute ne estas desegnisto; mi s\u0302atas okupig\u0302i pri solvado de problemoj kaj funkciigo de servoj. Tamen estas neevitebla (kaj neevitinda!) vero, ke por provizi utilan servon al la publiko necesas certigi, ke g\u0302i ankau\u0306 estas belaspekta, alloga kaj facile uzebla ec\u0302 de troglodito. Pro tio mi elspezis sufic\u0302e multe da tempo pri la aspekto de Centra Reto. C\u0302ar mia fako ne estas aspekto de retejoj mi konkludis dum la esplora faso, ke la plej bona pas\u0302o por certigi altkvalitan uzantan flankon estus uzi jamfaritan aspektkadron (angle: design framework). Por tiu celo mi elektis AdminBSB."}, {"text_idx": "#000012", "text": "Kiel aliaj programuloj povus kontribui al g\u0302ia kodo? Unu el miaj c\u0302efaj zorgoj dum la komenca ellaboro de la projekto estis g\u0302ia dau\u0306ripoveco post mia eksvolontulig\u0302o. Pro tio g\u0302ia tuta kodaro estas libere legebla, alkontribuebla kaj priplendebla c\u0302e GitHub, retejo por kunlaboro inter programistoj. Krome, mi certigis ke la strukturo de la kodo estas facile komprenebla por fakulo kaj c\u0302io estas bone prikomentita.Se vi havas ideon pri plibonigo al Centra Reto, ajna kontribuo estos tre bonvena. Simple malfermu s\u0302ang\u0302proponon (angle: pull request) en GitHub.Ankau\u0306 ideoj de neprogramistoj estos ege bonvenaj. Se vi havas iun bonan ideon pri nova funkcio, pliboniga s\u0302ang\u0302o au\u0306 io simila, ne hezitu skribi al reto [c\u0302e] ."}, {"text_idx": "#000013", "text": "Pri kiuj aliaj projektoj vi planas labori estontece en TEJO? Estas certe multe da ebloj por efektivigi la internan kunlaboron en TEJO kaj doni tempon al niaj aktivuloj aktivi pri agado anstatau\u0306 meta-agado. Precipe c\u0302ar niaj aktivuloj c\u0302iuj log\u0302as dise en c\u0302iuj kontinentoj de la mondo, praktike c\u0302io krom la c\u0302eestaj kunsidoj estraraj kaj komitataj okazas interrete. TEJO estas 80-jarag\u0302a organizo, sed tio ne signifas, ke g\u0302iaj laborprocesoj kaj kunlaboriloj devas esti same ag\u0302aj.Do pli konkrete, mi certe volas aldoni multe pli da funkcioj al Centra Reto, sed krome ni vidu kian oron portos la estonteco!"}, {"text_idx": "#000014", "text": "Kiel vi instigus junajn esperantistojn lerni pri programado, au\u0306 junajn programistojn lerni Esperanton?Estas bedau\u0306rinde tre malmulte da esperantlingvaj iloj por lerni programadon, kaj ec\u0302 pli malbons\u0302ance preskau\u0306 c\u0302io rilate al g\u0302i okazas en la angla. Verdire, mi ec\u0302 ne scias pri ajna programlingvo, platformo au\u0306 sistemo farita en ajna alia lingvo. Tamen ekzistas multe da popollingvaj kursoj kaj memlernaj libroj kaj retejoj por lerni programadon. Kaj se oni jam havas iun nivelon de baza scio, okazos c\u0302i-jare dum SES en Slovakio SEP, kiu estas kodomatono (angle: hackathon) kie esperantistaj programistoj kunig\u0302os kaj helpos al unu la alia pri projektoj por helpi al Esperantujo. Tio certe estos ankau\u0306 bona eblo por lerni de aliaj programistoj per Esperanto.Kaj por junaj programistoj: Nu, ili s\u0302ajne jam havas la g\u0302ustan lokigan kaj strukturan pensmanieron por lerni lingvon kiel Esperanton. Ek al Duolingo mi dirus \ud83d\ude42"}, {"text_idx": "#000015", "text": "Leave a Comment or Cancel reply"}, {"text_idx": "#000016", "text": "Your email address will not be published. Required fields are marked *"}, {"text_idx": "#000017", "text": "Website na\u0300y su\u031b\u0309 du\u0323ng Akismet \u0111e\u0302\u0309 ha\u0323n che\u0302\u0301 spam. Ti\u0300m hie\u0302\u0309u bi\u0300nh lua\u0323\u0302n cu\u0309a ba\u0323n \u0111u\u031bo\u031b\u0323c duye\u0323\u0302t nhu\u031b the\u0302\u0301 na\u0300o."}]